शिक्षकों को स्थाई नहीं किया तो आंदोलन
रामगंजमंडी| सन्2012 में नियुक्त शिक्षकों को स्थायी करने की मांग को लेकर शिक्षक संघ (राष्ट्रीय) की ओर से अब चरणबद्ध आंदोलन किया जाएगा। उपशाखा अध्यक्ष मोहनलाल चौधरी ने बताया कि कांग्रेस सरकार के समय 2012 में करीब 40 हजार शिक्षकों की नियुक्ति की गई थी। खैराबाद ब्लॉक में 182 शिक्षकों को नियुक्त किया गया था। इनका प्रशिक्षण काल भी पूरा हो चुका है। इसके बावजूद अभी तक इन्हें फिक्स वेतन दिया जा रहा है। वहीं शिक्षकों को मिलने वाले लाभ भी नहीं मिल रहे हैं। इसको लेकर एक जनवरी से चरणबद्ध आंदोलन शुरू किया जाएगा। एक जनवरी से प्रतिदिन मुख्यमंत्री, शिक्षा मंत्री, पंचायतीराज मंत्री, वित्त सचिव प्रदेशाध्यक्ष को पत्र लिखे जाएंगे। 12 23 जनवरी को एसडीएम के माध्यम से ज्ञापन दिए जाएंगे। यदि 26 जनवरी तक भी समस्या का समाधान नहीं हुआ, तो आगे उग्र आंदोलन किया जाएगा।
hin_Deva hin_Deva